stanford-oval/wikipedia huggingface dataset:
Sovittelu
Sovittelu Suomessa > Rikos- tai riita-asian vapaaehtoissovittelu prosessina

Yhdessä sovittelutilaisuudessa on paikalla aina kaksi vapaaehtoissovittelijaa, jotka ovat olleet yhteydessä osapuoliin jo ennen sovittelutapaamista. Vapaaehtoissovittelijoiden tehtävinä on luoda sovittelulle turvallinen ilmapiiri, ohjata keskustelua tarvittaessa eteenpäin sekä auttaa osapuolia esimerkiksi laatimalla sopimus, mikäli osapuolet ovat päätyneet sopimuksen laatimiseen sovittelun pohjalta.
Sovittelutilaisuudessa läsnä ovat osapuolet. Paikalla saattaa olla tilanteesta riippuen myös esimerkiksi tulkki, sosiaalityöntekijä, alaikäisen huoltajat tai jonkin osapuolen avustaja. Joskus esimerkiksi rikosasioiden sovitteluissa osapuolia saattaa olla läsnä hyvinkin monta henkilöä samanaikaisesti.
Sovittelutilaisuuden tarkoituksena on tyypillisesti kuulla eri osapuolia ja keskustella rikos- tai riita-asian taustoista ja syistä. Sovittelutilaisuudessa tyypillisesti keskustellaan osapuolten toisilleen kohdentamista vaatimuksista ja niiden perusteista.
Vaikka tilaisuuden tarkoitus ei varsinaisesti ole sopia asiasta, joskus osapuolet saattavat sopia esimerkiksi korvauksista tai rangaistusvaatimuksesta.
Sovittelussa laadittu sopimus on sitova ja tarvittaessa tuomioistuin voi vahvistaa sovittelusopimuksen, mikäli toinen osapuoli ei noudata sopimuksessa sovittuja asioita.
Sovittelu Suomessa > Tuomioistuinsovittelu

Sovittelua voidaan eräissä tapauksissa tehdä myös niin sanottuna tuomioistuinsovitteluna, jossa sovittelusta päättää tuomioistuin ja sovittelijana toimii tällöin asiaa käsittelevän tuomioistuimen tuomari. Tuomioistuinsovittelusta on säädetty lainsäädännössä erikseen.
Sovittelu Suomessa > Muita sovittelumuotoja

Muita sovittelun muotoja ovat esimerkiksi koulusovittelu (vertaissovittelu), työyhteisösovittelu, naapuruussovittelu ja yhteisösovittelu. Näistä sovittelumuodoista ei kuitenkaan ole säädetty lailla, eikä sovittelijoiden koulutuksesta ole säädetty erikseen. Toisin kuin vapaaehtoinen rikos- ja riita-asioiden sovittelu, voi osa näistä palveluista olla käyttäjilleen hyvinkin kalliita. Perheasioiden sovittelu on taas laissa säädetty erityinen sosiaalipalvelu.
Kirjallisuutta

Ervasti, Kaijus: Tuomioistuinsovittelu: Käytännön opas.  Helsinki:  Edita, 2014.  ISBN 978-951-37-6578-1.
Poikela, Esa (toim.): Ristiriitojen kohtaamisesta konfliktin hallintaan.
Aiheesta muualla

Wikimedia Commonsissa on kuvia tai muita tiedostoja aiheesta .
Rikos- ja riita-asioiden sovittelu – Terveyden ja hyvinvoinnin laitos THL
Rikosten sovittelumenettely – Lastensuojelun käsikirja, THL
Suomen Sovittelufoorumi
Hiirimedestäjä

| Hiirimedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Lyhytnokkamedestäjät Anthreptes
Laji::  gabonicus
Kaksiosainen nimi
 Anthreptes gabonicus  (Hartlaub, 1861) 
Katso myös
   Hiirimedestäjä Wikispeciesissä   Hiirimedestäjä Commonsissa 
Infobox OKNimi-testi OKIUCN-testi OK: 
Hiirimedestäjä (Anthreptes gabonicus) on medestäjien heimoon kuuluva varpuslintu.
Levinneisyys

Hiirimedestäjää tavataan Afrikan rannikolla Senegalista Angolaan ulottuvalla alueella. Lajin kannankehitys on vakaa, ja se on luokiteltu elinvoimaiseksi.
Hiirikerttuli

| Hiirikerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Loistokerttulit Setophaga
Laji::  plumbea
Kaksiosainen nimi
 Setophaga plumbea  (Lawrence, 1878) 
Synonyymit
 DEndroica plumbea 
Katso myös
   Hiirikerttuli Wikispeciesissä   Hiirikerttuli Commonsissa 
Infobox OKNimi-testi OKIUCN-testi OK: 
Hiirikerttuli (Setophaga plumbea) on kerttulien heimoon kuuluva varpuslintu.
Levinneisyys

Hiirikerttulia tavataan Antigua ja Barbudalla, Barbadoksella, Dominicalla, Guadeloupella, Martiniquella, Montserratilla, Saint Kitts ja Nevisillä, Saint Lucialla ja Saint Vincent ja Grenadiineilla. Lajia on kuvattu melko yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi.
Higashine

| Higashine (東根市) |
| --- | --- |
 Yamagatan lentoasema
 lippu:  symboli
 Higashinen sijainti Yamagatan prefektuurissa
 Higashine
 Koordinaatit: 38°25′53″N, 140°23′28″E 
Valtio:  Japani
Alue:  Tōhoku
Prefektuuri:  Yamagatan prefektuuri
Pinta-ala:  
 – Kokonaispinta-ala:  206,94 km²
Väkiluku (10/2020):  47 760
 – Väestötiheys:  231 as./km²
Symbolit:  
 – Puu:  Idänselkova
 – Kukka:  Kirsikka
 
 https://www.city.higashine.yamagata.jp/ 
Infobox OKVirheellinen NIMI-arvo: 
Higashine (jap. 東根市, Higashine-shi) on Japanin kaupunki Honshūn saarella Tōhokun alueella Yamagatan prefektuurissa. Se sijaitsee sisämaassa prefektuurin keskiosassa Yamagatan allaslaakson itäreunalla. Idässä kaupungin alue nousee Ōuvuorille ja rajautuu Miyagin prefektuuriin. Higashinessa on 47 760 asukasta (lokakuussa 2020) ja sen pinta-ala on 206,94 neliökilometriä.
Nykyisen Higashinen kaupungin alue kehittyi Edo-kaudella 1600–1800-luvuilla osin Tokugawa-hallinnon, osin Yamagatan ja Nagatoron daimiokuntien vallassa. Alavia alueita raivattiin maatalouden käyttöön etenkin Meiji-kaudelta lähtien. Merkittäviä viljelystuotteita ovat riisi, virginiantupakka ja hedelmät, kuten kirsikat, omenat ja päärynät. Nykyisen alueensa Higashine saavutti vuonna 1954, kun Higashinen maaseutukaupunkiin liitettiin viisi kyläkuntaa, ja kaupunkioikeudet Higashinelle myönnettiin vuonna 1958. Sittemmin kaupunkiin on sijoittunut myös teollisuutta. Kaupungin läpi kulkevalle Yamagata Shinkansen -rautatieyhteydelle avattiin Sakuranbo-Higashinen rautatieasema vuonna 1999.
Higashinen nähtävyyksiin kuuluu esimerkiksi suuri idänselkovapuu (Higashine no ōkeyaki), jonka arvioidaan olevan yli 1 500 vuoden ikäinen. Kaupungin vuoristoiset itäosat kuuluvat prefektuurin luonnonpuistoon. Higashinea palvelee JR Higashi-Nihonin Ōu-päälinja. Kaupungissa toimii myös Yamagatan lentoasema, jolta on säännöllisiä lentoyhteyksiä Tokioon, Osakaan, Nagoyaan ja Sapporoon.
Kuvia

Higashinen kaupungintalo
Sekiyaman vesiputous
Ōmorin ala-aste
Jinmachin sotilastukikohtaa
Higashinen kantakaupunki vuoden 1976 ilmakuvassa
Aiheesta muualla

Kuvia tai muita tiedostoja aiheesta Higashine Wikimedia Commonsissa
Kaupungin internetsivut (japaniksi)
Hilbert van der Duim

Hilbert van der Duim, 1980
Hilbert van der Duim (s. 4. elokuuta 1957 Beetstersweach, Friisinmaa, Alankomaat) on entinen pikaluistelija. Kuten monet muutkin Alankomaiden menestyneet luistelijat, on hänkin friisiläinen.
Vuonna 1977 Hilbert van der Duim saavutti juniorien MM-pronssia. Ensimmäisen aikuisten arvokisamitalinsa, kultaisen, hän saavutti vuonna 1980 yleisluistelijoiden MM-kisoista. 1980 Lake Placidin olympiakisoissa hän osallistui kaikille matkoille parhaana sijoituksenaan 5 000 metrin kilpailun neljäs sija. 1981 hänen MM-kisansa menivät pilalle, kun hän lopetti 5 000 metrillä luistelemisen kierrosta liian aikaisin, mutta havahtui sitten jatkamaan luistelua yleisön ja valmentajien huudosta, loppusijoituksenaan yhdeksän. Toisen MM-kultansa hän saavutti vuonna 1982. Lisäksi vuosina 1984 ja 1985 hän saavutti pronssia.
EM-kisoista Duim saavutti hopeaa vuonna 1981. 
Vuonna 1982 hän saavutti pronssia ja vuosina 1983 ja 1984 kultaa. Vuonna 1983 hän saavutti lisäksi sprintterien MM-kilpailuista pronssia.
Vuonna 1985 van der Duim siirtyi maratonluistelun puolelle, missä menestyi melko hyvin. Vuonna 1986 hän voitti luonnonjäällä luistellut mestaruuskilpailut ja sijoittui legendaarisessa Elfstedentocht-luistelussa kahdeksanneksi. 28. marraskuuta 1986 hän luisteli Heerenveenin uuden luisteluhallin avaamisen kunniaksi tunnin luistelun epävirallisen maailmanennätyksen 39 492,80 metriä.
Aiheesta muualla

Wikimedia Commonsissa on kuvia tai muita tiedostoja aiheesta .
Hilbert van der Duim Skateresults.com -tietokannassa (Arkistoitu – Internet Archive)
Hilla Limann

| Hilla Limann |
| --- | --- |

Ghanan presidentti
 24. syyskuuta 1979 – 31. joulukuuta 1981  
Varapresidentti:  Joseph W.S. de Graft Johnson
Edeltäjä:  Jerry Rawlings
Seuraaja:  Jerry Rawlings
Henkilötiedot
Syntynyt: 12. joulukuuta 1934 Gwollu, Kultarannikko
Kuollut: 23. tammikuuta 1998 (63 vuotta) Accra, Ghana
Puoliso:  Fulera Limann
Tiedot
Puolue:  Kansallinen kansanpuolue
Hilla Limann (12. joulukuuta 1934 – 23. tammikuuta 1998) oli ghanalainen poliitikko ja diplomaatti, joka toimi maansa presidenttinä vuosina 1979–1981. Hän opiskeli Lontoossa ja Pariisissa, ja aloitti uransa valtionhallinnossa Euroopan asioista vastaavana virkamiehenä ulkoministeriössä 1960-luvun lopussa. Hän edusti maataan Togossa ja Sveitsissä, kunnes palasi Ghanaan vuonna 1975. Kun sotilashallinto salli puolueiden toiminnan, Limann asettui ehdokkaaksi ja voitti vaalit hiukan yllättäjänä. Kaksi vuotta myöhemmin sotilaat kaappasivat vallan takaisin itselleen Jerry Rawlingsin johdolla.
Hideo Shinojima

| Henkilötiedot |
| --- | --- | --- |
Koko nimi: Hideo Shinojima
Syntymäaika: 21. tammikuuta 1910
Syntymäpaikka: Nikkō, Japani
Kuolinaika: 11. helmikuuta 1975 (65 vuotta)
Kansalaisuus:  Japani
Pelipaikka: Hyökkääjä
Junioriseurat
1928–1931: Tokion keisarillinen yliopisto
Maajoukkue
| 1930 | Japani | 2 (1) |
Hideo Shinojima (jap. 篠島 秀雄; 21. tammikuuta 1910 Nikkō – 11. helmikuuta 1975) oli japanilainen jalkapalloilija.
Jalkapallomaajoukkue

Shinojima debytoi Japanin maajoukkueessa toukokuussa 1930. Hän on pelannut kaksi maaottelua ja tehnyt niissä yhden maalin.
Aiheesta muualla

National Football Teams
Himo (täsmennyssivu)

Wikisanakirjassa on tähän liittyvä sananselitys: .
Himo voi tarkoittaa ainakin seuraavia:
himo, kiihkeä halu saada jotakin
Himo, kylä Kiteellä
Himo, suomalainen 1980-luvun rock-yhtye
Himo (Crave), J. R. Wardin kirjoittama romaani
Himo, elokuvan Citizen Kane toinen nimitys
Himo (Flesh and the Devil), Clarence Brownin ohjaama elokuva vuodelta 1926
Himo (Heat), Paul Morrisseyn ohjaaman ja Andy Warholin tuottaman elokuvatrilogian kolmas osa vuodelta 1972.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Himo”, voi hakea sivunnimihaulla, laajalla sivunnimihaulla tai tekstihaulla.
Houngan

Houngan on uskonnollinen termi, joka tarkoittaa miespappia voodoossa. Naispappi tunnetaan voodoossa nimellä mambo. Voodoopappien eli hounganien uskotaan voivan muuttaa ihminen zombiksi. Termi "houngan" on johdettu Bantikielten sanasta "nganga".
On olemassa kahdenarvoisia hounganeja. Houngan kulkee hyvää eli "oikean käden tietä", mutta hän voi valita myös "vasemman käden tien". Tuolloin hänestä tulee bokor, eräänlainen velho, jolle Baron Samedi on ylin jumaluus. Bokor ei välttämättä ole paha, mutta tuntee myrkkyjen ja tuhoavan magian salat. Korkea-arvoisempi houngan on voodoon papiston korkea-arvoisin jäsen.
Holma-Saarijärvi

| Holma-Saarijärvi |
| --- | --- |

Valtiot:  Suomi 
Paikkakunta:  Vihti
Koordinaatit:  60°18′06″N, 24°29′37″E
Mittaustietoja
Pinnankorkeus:  85,1 m 
Rantaviiva:  1,1 km 
Pinta-ala:  0,045 km² 
Suurin syvyys:  6 m 
 fiHolma-Saarijärvi 
Holma-Saarijärvi on noin neljän ja puolen hehtaarin laajuinen korpijärvi Vihdin kaakkoisosassa  Veikkolan taajaman koillispuolella. Se kuuluu Nuuksion kansallispuistoon. Sen naapurijärviä ovat Ympyrkäinenlampi lännessä ja Kolmikulmalampi idässä. Holma-Saarijärven eteläpuolella sijaitsee Kolmoislammien alue. Järvien välissä on Palokalliot ja Kolmoislamminkalliot. Holma-Saarijärven pinta on yli viisitoista metriä Kolmoislammien pintaa korkeammalla.
Holma-Saarijärven itärannan tuntumassa on saari, jonne on kävelysiltayhteys. Holma-Saarijärven yhteyteen kuuluu kaksi yleistä telttailualuetta, joista toinen sijaitsee saarella. Toinen telttailualue sijaitsee länsirannalla.
Holma-Saarijärven ympäristö on kalliometsää.
Homelin teknillinen valtionyliopisto

| Homelin Pavel Suhoin teknillinen valtionyliopisto> Гомельскі дзяржаўны тэхнічны ўніверсітэт імя П.В. Сухога  Гомельский государственный технический университет имени П.О. Сухого |
| --- | --- |

Perustettu:  1. lokakuuta 1968 (tiedekunta Gomselmašissa), 1973 (Valko-Venäjän valtiollisen polyteknisen instituutin osaksi), 1981 (Gomelin polytekninen instituutti), 1998 (tekninen yliopisto)
Tyyppi:  valtionyliopisto
Sijainti:  Homel, Homelin alue  Valko-Venäjä (52.4068°N, 30.9382°E)
Osoite:  praspekt Kastrytšnika 48, 246746 Homel, Valko-Venäjä
Sivusto:  www.gstu.by
Homelin Pavel Suhoin tekninen valtionyliopisto (valkoven. Гомельскі дзяржаўны тэхнічны ўніверсітэт імя П.В. Сухога, ГДTУ,  Homelski dzjaržauny tehnitšny universitet imja O.V. Suhoha, HDTU, ven.  Гомельский государственный технический университет имени П.О. Сухого, ГГTУ,  Gomelski gosudarstvennyi tehnitšeski universitet imeni P.O. Suhogo, GGTU) on tekniikan korkeakoulu Valko-Venäjän kaakkoisosassa sijaitsevassa Homelissa (eli Gomelissa).
Homelin teknisen valtionyliopiston pääsisäänkäynti
Homelin teknisen valtionyliopiston päärakennus
Teknillinen yliopisto on saanut alkunsa vuonna 1968, kun Homelissa toimivan maatalouskoneita valmistavan suuryrityksen Gomselmašin koulutustarpeita varten yrityksen yhteyteen perustettiin iltaopetusta antava insinööritieteiden tiedekunta, joka oli osa Minskissä sijaitsevaa Valko-Venäjän valtiollista polyteknistä instituuttia. Ensimmäisellä vuosikurssilla aloitti 200 opiskelijaa.
Vuonna 1973 tiedekunta kasvatettiin polyteknisen instituutin Gomelin haaraosastoksi. Vuonna 1981 Homelin toimipiste irroitettiin Gomselmašista koko Homelin alueen (Gomelin alueen) kasvaneiden tekniikan alan koulutustarpeiden vuoksi omaksi Homelin polytekniseksi instituutiksi, joka nimettiin vuonna 1995 lentokonesuunnittelija Pavel Suhoin mukaan. Tässä korkeakoulussa oli jo viisi tiedekuntaa. Tämän instituutin pohjalta muodostettiin vuonna 1998 Homelin Pavel Suhoin tekninen valtionyliopisto.
Yliopistossa toimii seitsemän (7) tiedekuntaa.
Aiheesta muualla

Ranking web of Universities: Gomel State Technical University PO Sukhoi (englanniksi) (webometrics.info)
Honor 8A

Honor 8A on Honor-tuoteperheeseen kuuluva Huawein julkaisema matkapuhelin, joka julkaistiin tammikuussa 2019. Puhelimessa oli Android 9-käyttöjärjestelmä, kun se julkaistiin ja siinä on MediaTekin Helio P35-prosessori. Siinä on 6,1 tuuman IPS-näyttö 720 × 1 560-resoluutiolla. Sen sisällä on 3 020 milliampeeritunnin litiumpolymeeriakku. Puhelimessa on kolmentoista megapikselin kamera takana ja kahdeksan megapikselin kamera edessä.
Hillamarkkinat

Hillamarkkinat on Ranuan Kirkonkylällä järjestettävä tapahtuma, joka järjestetään perinteisesti elokuun ensimmäisenä viikonloppuna. Tapahtuman järjestäjänä toimii Lions Club Ranua. Ensimmäiset Hillamarkkinat järjestettiin vuonna 1974. Hillamarkkinoilla määräytyy usein myös hillan vuotuinen osto- ja myyntikurssi, joka riippuu sadon onnistumisesta.
Aiheesta muualla

Ranuan Hillamarkkinoiden kotisivut
Ranua
| --- | --- |
Kylät ja alueet:  Asmunti · Hosio · Impiö · Kelankylä (Kela) · Kirkonkylä · Kortteenperä · Kuha · Kuukasjärvi · Mauru · Nuupas · Näverrys · Petäjäjärvi · Peurajärvi · Pohjaslahti–Piittisjärvi · Portimo · Putkivaara · Raiskio · Rovastinaho · Saariharju · Saukkojärvi · Sääskilahti · Teerivaara · Telkkälä · Tolja
Muuta Ranuaan liittyvää:  Eläinpuisto · Hillamarkkinat · Kirkko · Kristillinen kansanopisto · Litokaira · Porosaari · Ranuanjärven leirintäalue · Saukkojärven kotiseutu- ja koulumuseo
Järvet ja joet:  Kivijärvi · Kuhajärvi · Kuhan Takajärvi · Nuupasjärvi · Pikku Kuukasjärvi · Portimojärvi · Ranuanjärvi · Saukkojärvi · Simojärvi · Takajärvi · Kivijoki · Nuupasjoki · Ranuanjoki · Ruonajoki · Simojoki
Hs

Hs tai HS tarkoittaa seuraavia:
hassium, kemiallinen merkki Hs, alkuaine
Heavenly Sword, HS, videopeli
hehtosiemens, tunnus hS, konduktanssin yksikkö
Helsingin Sanomat, HS, suomalainen sanomalehti
Helsingin Suunnistajat, HS, suomalainen urheiluseura
hiesu, maalajilyhenne Hs, maalaji
HS, kroatialainen pistoolisarja
kantotasoalus, h/s, englannin ilmausesta hydrofoil ship, vesikulkuneuvo
Thaimaa, siviililentokoneiden kansallisuustunnus HS, valtio tai muu maantieteellinen alue
Lexus HS, automalli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hs”, voi hakea sivunnimihaulla, laajalla sivunnimihaulla tai tekstihaulla.
Henri Richard

| Stanley Cup  |
| --- | --- | --- |
|  | Montréal Canadiens | 1956  |
|  | Montréal Canadiens | 1957  |
|  | Montréal Canadiens | 1958  |
|  | Montréal Canadiens | 1959  |
|  | Montréal Canadiens | 1960  |
|  | Montréal Canadiens | 1965  |
|  | Montréal Canadiens | 1966  |
|  | Montréal Canadiens | 1968  |
|  | Montréal Canadiens | 1969  |
|  | Montréal Canadiens | 1971  |
|  | Montréal Canadiens | 1973  |
Joseph Henri Richard (29. helmikuuta 1936 Montreal, Quebec, Kanada – 6. maaliskuuta 2020) oli Montreal Canadiens -seuran jääkiekkoilija NHL-liigasta. Vuodesta 1955 vuoteen 1975 kestäneen uransa aikana hän voitti ennätykselliset 11 Stanley Cupia; pohjoisamerikkalaisessa ammattiurheilussa vain koripalloilija Bill Russell on voittanut NBA-liigassa yhtä monta suurta mestaruutta joukkuepelien saralla. Keskushyökkääjä Richard pelasi koko uransa Montrealissa ja saavutti liigan runkosarjassa 1256 ottelussa tehot 358 maalia ja 688 syöttöä (1046 pistettä). Jäähyjä kertyi 928 minuuttia.
Aluksi Henri tunnettiin parhaiten siitä, että hän oli  Maurice ’The Rocket’ Richardin pikkuveli. Myös fyysisesti tätä vaatimattomampana hän sai lisänimen The Pocket Rocket (Taskuraketti).
Saavutuksia

1958 NHL:n ykköstähdistössä
1959 NHL:n kakkostähdistössä
Montreal Canadiensin kapteeni 1971–75
Canadiens jäädytti pelinumeron 16 10. joulukuuta 1975
Hockey Hall of Fameen 1979
1998 sijalla 29 The Hockey News -lehden 100 suurimman pelaajan NHL-painotteisella listalla
Aiheesta muualla

Henri Richard The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Lowell MacDonald | Bill Masterton Memorial Trophyn voittaja 1974 | Seuraaja: Don Luce |
Hideous and Perfect

| Hideous and Perfect Angelspit |
| --- | --- | --- |

Studioalbumin tiedot
 Äänitetty : 2009
 Julkaistu: 9. syyskuuta 2009
 Tuottaja(t): ZooG, Destroyx
 Tyylilaji: electro-industrial
 Kesto: 46.58
 Levy-yhtiö: Black Pill Red Pill, Metropolis
Angelspitin muut julkaisut
| Black Kingdom Red Kingdom 2009 | Hideous and Perfect 2009 | Larva Pupa Tank Coffin 2010 |
Hideous and Perfect on Angelspit-yhtyeen kolmas täyspitkä albumi. Se julkaistiin 9. syyskuuta 2009 (09/09/09). Sitä edeltävä julkaisu oli "Blood Death Ivory" vuonna 2008.
Kappaleet

Ditch the Rest – 3.50
Cold Hard Cash – 4.05
Fink – 3.43
Fuck the Revolution – 3.54
On Earth – 1.14
Making Money – 4.37
Sleep Now – 4.32
Channel Hell – 3.59
Let Them Eat Distortion – 3.35
Hyperlust – 4.19
Princess Chaos – 3.34
As It Is In Heaven – 5.58
Arvostelut

Soundsphere Magazine:
Aiheesta muualla

Hideous and Perfect discogs.com -sivustolla
Hotel Arthur

Hotel Arthur elokuussa 2015.
Hotel Arthur on Helsingin Kaisaniemessä Vuorikatu 19:ssä sijaitseva hotelli. Hotellin omistaa Nuorten Miesten Kristillinen Yhdistys.
Historia

Arthur perustettiin vuonna 1907, jolloin Nuorten Miesten Kristillinen Yhdistys rakennutti itselleen oman toimitalon osoitteeseen Vuorikatu 19. Rakennushankkeen komiteaan kuului muun muassa arkkitehdit Eliel Saarinen ja Vilho Penttilä, jotka laativat talon piirustukset. NMKY:n toimintaan oli kuulunut maailmanlaajuisesti majoitustoiminta, joten toimitilojen lisäksi rakennukseen kuuluivat alusta asti myös majoitustilat ja ruokasalit. Tällöin hotelli tunnettiin nimellä kristillinen matkailijakoti Hospiz.
Vuonna 1912 rakennukseen tehtiin laajennus Vilho Pelttilän piirustusten mukaan, minkä myötä majoituskäytössä olleiden huoneiden määrä nousi 60:een. Hotellin seuraava laajennusosa valmistui vuonna 1957, minkä jälkeen hotellihuoneiden määrä oli yli 100. Rakennusta peruskorjattiin laajasti myös 1980-luvulla, jotta sitä voitaisiin käyttää kokous- ja konferenssitoimintaan. Vuonna 1993 hotellin nimeksi vaihdettiin Hotel Arthur NMKY:n perustajajäsenen professori Arthur Hjeltin mukaan. Vuosina 2006–2007 hotelliin valmistui 24 uutta huonetta sekä sviitti. Lisähuoneita rakennettiin edelleen vuosina 2011–2012, minkä myötä hotellin kokonaishuonemäärä nousi 182:een. Vuosina 2017 ja 2018 hotellia laajennettiin vielä yhteensä 21 huoneella ja määrä nousi yli 200 huoneeneeseen.
Hotellin moniin asukkaisiin ovat kuuluneet muun muassa Bill Clinton, Arnold Schwarzenegger ja Mathias Rust. Kirjailija Aino Kallas tunnettiin hotellin kanta-asukkaana, ja hänelle on omistettu hotellista nimikkohuone numero 543.
Aiheesta muualla

Hotel Arthurin viralliset sivut
Hotellin perustajayhtiö Kristillinen Matkailijakoti (porssitieto.fi)
Himo

Semiramis, Assyrian kuningatar, 1934, Cesare Saccaggin teos. Kuningatar Semiramista on pidetty keskiajalta lähtien himon henkilöitymänä.
Himo tarkoittaa voimakasta halua. Sanaa käytetään varsinkin seksuaalisista haluista. Himo on yksi seitsemästä kuolemansynnistä.
Aiheesta muualla

Kuvia tai muita tiedostoja aiheesta Himo Wikimedia Commonsissa
Hoanib

| Hoanib |
| --- | --- |
 Hoanibin tulvatasankoa
Alkulähde:  Kunene
Laskupaikka:  Atlantti, Kunenen alue
Maat:  Namibia
Pituus:  270 km
Valuma-alue:  17 200 km²
Hoanib on yksi läntisen Namibian 12 joesta, joissa on vettä vain ajoittain. Se muodosti aikoinaan Damaramaan ja Kaokolandin rajan. Nykyään se sijaitsee kokonaan Kunenen alueella. Sen sivujokia ovat vasemmalla puolella Ombonde ja Mudorib ja oikealla puolella Aap, Otjitaimo, Ganamub ja Tsuchub.
Hoanib on 270 km pitkä. Sen varrella on varsin vähän asutusta ja melko paljon villieläimiä. Yhdessä Hoarusibin kanssa sen laakso muodostaa erään viimeisimmistä todellisista villieläinalueista Namibiassa. Siellä on mm. eräs viimeisistä aavikkonorsujen populaatioista. Tuulet ja vesi ovat muovanneet alueen kallioita, jotka muodostavat erikoisia muotoja, ollen jopa 10 m korkeita.
Hydrologia

Hoanibin valuma-alueen arvioidaan olevan laajuudeltaan 15 760 km²–17 200 km². Se ulottuu lännessä Otjivasandoon ja idässä Black Peaks -huipuille, ja sen alueelle sijoittuvat mm. Sesfontein, Warmquelle and the Khowaribin rotko. Korkein kohta vedenjakajalla on 1 800 m korkeudessa. Sadetta valuma-alueella saadaan vain ajoittain, ja sen määrä vaihtelee lännen 0 mm:stä vuodessa koillisen 325 mm:iin. Valuma-alueesta 71%:lla saadaan vettä vähemmän kuin 100 mm vuodessa. Vain 12%:lla sateen määrä on yli 300 mm vuodessa. Hoanib virtaa vain muutaman vuoden välein, silloin kun sisämaassa on saatu paljon sadetta, mutta silloin veden syvyys voi olla useita metrejä monen päivän ajan. Kaikkina vuosina vesi ei yllä Atlanttiin saakka. Suuri osa joen vedestä vajoaa joen pohjasta läpi ja muodostaa paksun pinnanalaisen pohjavettä johtavan kerroksen, joten myös kuivina vuosina joessa on pohjavettä. Ympärillä oleva pohjavesi muodostaa kiteytymiä, joita monet antiloopit tulevat nuolemaan. Kuivina kausina aavikkonorsut kaivavat jaloillaan syviä kuoppia päästäkseen käsiksi pohjaveteen.